
D  E 


COLICA  PICTONUM. 


Plumbi  venenum,  non  solum  generi  hu¬ 
mano,  aliisque  animalibus,  sed  etiam  vitae 
vegetabilium  *  infestum  est.  Morbus  ab  eo 
oriens,  in  diversis  regionibus  diversa  nomina 
sibi  conscivit ;  in  India  Occidentali,  dry  helly 
achc  ;  in  Germania,  huttenkatze ;  entrepadoy 
in  Hispania  ;  morbus  colicus ,  in  Damnonia; 
bellain ,  in  Dorventania  ;  mill-reek r,  in  Dum- 
freia  appellatus  fuit ;  et  quum  in  agro  Pie- 

A 


#  PercivaPs  Essays,  p.  458. 

taviensi,  circa  annum  1639?  epidemici  grassa- 
retur,  colica  pictonum  nominatus  fuit ;  multis 
etiam  nomen  colicae  satum inae  placuit ;  nunc 
tamen,  sub  nomine  colicae  pictonum  satis 
medicis  innotescit. 

Hunc  morbum  prioribus  mundi  aevis,  haud 
ignotum,  quamvis  non  frequentem  fuisse,  a 
scriptis  auctorum  antiquissimorum  constat. — 
Constat  etiam,  prout  luxuria  et  fraus  mundi 
augebant,  hocce  venenum  plures  occasiones 
sese  exercendi  invenisse  ;  ideoque  morbum 
frequentiorem  factum  esse. 

Paulus  /Egineta  et  Avicenna  *,  primi 
auctores  esse  dicuntur  qui  speciem  colicae  de¬ 
pinxere,  epidemici  valentem,  et  in  epilep¬ 
siam  vel  paralysin  abeuntem  ;  sententias  quae 
sequuntur  apud  Avicennam  invenimus.— “  Et 
a  est  quum  aegritudo  fit,  alterius  aegritudinis 
causa,  sicut  colica  syncopis,  aut  paralysis, 
“  aut  epilepsiae  f.  Et  colica  quidem  nrnlto- 
ties  permutatur  ad  paralysin,  et  sanatur  per 


*  Paul.  iEginet,  lib.  iii.  cap.  18.  et  43, 
t  Avicenn.  lib.  i.  p.  81. 

u  eam.  Et  quandoque  similiter  sanatur  per 
“  dolofes  juncturarum 

Sed  hi  licet  auctores  primi  sint,  qui  colicam 
epidemicam  commemorant ;  tamen  ante  eo¬ 
rum  tempus,  effectus  diri  a  plumbo  orientes, 
auctoribus  antiquioribus  observati  fuerunt, 
veluti  Nicandro,  Dioscoride,  &c.  et^Hip- 
pocrate  ipso,  ut  quibusdam  placuit. 

Morbo  inter  populos  latius  grassato,  ab  aliis 
causis  praeter  plumbum,  oriri  existimatum  est ; 
satis  nunc  autem  compertum  habemus,  plum¬ 
bo,  et  eo  solo,  colicam  pictonum  originem 
trahere,  uti  ab  experimentis  Doctoris  J  Ba- 
k eri  constat. 

Haec  colica  sub  nomine  Rachialgfae  As- 
trucio  definitur  breviter,  sed  non,  ut  mihi 

/ 

videtur,  satis  accurati : 


*  Avicenn.  lib.  iii.  p.  824. 

i 

■\  Haller.  Disput.  Med.  Pract.  vol.  iii;  Ilsemann, 
de  Colica  Satura. 

\  Medical  Transactions,  voh  i. 

“  Dolor  abdominis,  et  spinae  dorsi,  in 
u  brachiorum  paralysin,  aut  convulsiones  de- 
“  sinens. 


A  Culleno  Nosologorum  optimo,  sic  defi¬ 
nitam  habemus : 

Colica  Pictonum, —  “  Praseunte  ponderis, 
“  aut  molestiae,  in  abdomine,  praecipui  circa 
u  umbilicum  sensu,  accedente  dolore  colico, 
<c  primum  levi,  non  continuo,  et  praecipue 
u  post  pastum  aucto,  tandem  graviore  et  fere 
“  perpetuo,  cum  dolore  brachiorum,  et  dorsi, 
<%  in  paralysin  demum  abeunte.” 

V  "  '  t  t  \ 

Haec  definitio  omnia  symptomata  maximi 
notatu  digna,  sine  dubio,  complectitur,  et  po¬ 
tius  pro  historia  accurata,  brevi  quanquapi, 
habenda  est. 


i 

HISTORIA. 

Colica  Pictonum  omnes  cujusve  temper¬ 
amenti,  aetatis,  sexusve,  causae  ejus  expositos 
afficere  potest ;  sed  eos  tamen  *  praecipui,  ha¬ 
bitu  corporis  irritabili,  quorum  intestina  cho¬ 
lera,  aliaeve  canalis  alimentarii  affectiones  de- 
bilitarint,  quibus  alvus  adstricta  contingere 
solet,  et  hanc  ob  causam  secundum  IIuxha» 
mum,  Senes  magis  quam  Juvenes  huic  morbo 
opportuni  sunt ;  liquorum  necnon  vinosorum 
ingurgitatio  nimia,  huic  morbo  corpus  magis 
obnoxium  reddit. 

Stgllius  f  dicit,  morbum  minus  violenter 
aestate,  propter  bilis  abundantiam  majorem, 
quam  hyeme  saevire. 


#  Dr  Lionel  Chalmers  on  the  Diseases  of  Sputh 

■  j  *  *  1 

Carolina.- — Hillary  on  the  Diseases  of  Barbadoes.—» 
Huxham  de  Morbo  Colico  Damnoniorum. 

f  Stoll.  Rat.  Medendi,  tom,  il 

Heberdenius#  hunc  morbum  in  acutum, 
et  chronicum  dividit ;  mihi  autem  videtur, 
speciem  acutam  solummodo  varietatem  esse,  a 
quantitate  veneni  magna  orientem,  et  chroni¬ 
cam  formam  veram  esse. 

Nunc  igitur  de  morbi  cursu  solito  dissera¬ 
mus,  et  deinde  pauca  ad  varietates  spectantia 
proferamus. 

Incipit,  plerumque,  ponderis  et  molestiae 
ad  scrobiculum  cordis  sensu,  anorexia,  lingua 
sordida,  et  saepe  muco  subviridi  obducta, 

facie  squalida,  halitu  faetido,  nausea  cum 

» 

alvo  adstricta ; — paulatim  in  dolorem  obtu¬ 
sum  abit  molestia,  qui  praecipue  ad  unam  ab¬ 
dominis  partem  sentitur,  ingestis  quibusli¬ 
bet  augetur,  et  interdum,  sed  raro  pressura;  fre¬ 
quenter  multum  huic  dolori  levaminis  affertur, 
partem  affectam  premendo,  et  f  inflexo  corpo¬ 
ris  situ. 


#  Heberden.  Commentar, 
f  Pemberton  on  the  Abdominal  Viscera. 

Brevi,  dolor  aegros  angit,  et  vix  toleran¬ 
dus,  ita  ut  aegri  ne  per  punctum  quiescere 
possint,  sed  jactitantes  ad  caelum  gemitus  at¬ 
tollunt,  et  aliquando  corpora  dilacerant. 

Urgentibus  hisce  mali  signis,  insultus  epi¬ 
leptici  interdum  superveniunt,  et  in  casibus 
quibusdam,  aegri  absque  sensu  per  multas 
horas  remanent. 

Nausea  magnopere  augetur,  molestusque 
accedit  vomitus,  ita  ut  nihil  ventriculo  possit 
retineri ;  materies  vomitu  ejecta,  est  bilis  por¬ 
racea,  cum  humore  acrido  mixta  :  haec  inter¬ 
dum  adeo  acris  est,  ut  gulam  faucesque  ex¬ 
coriet,  ita  Huxhamus*  :  “  Imo  colluvies  re- 
“  jecta  vomitu,  saepe  adeo  acris  erat,  ut  gu- 
u  lam  faucesque  excoriando,  foret  inde  san- 
u  guinolenta,  ac  dolorem  inter  deglutiendum 
“  excitaret.”  Haec  aegris  a  parte  affecta  venire 

videtur,  spemque  levaminis  affert,  haecce  spes 

# 

autem  non  per  longum  durat,  redeunte  dolore, 
nec  violentia  pristina  minore. 


*  Huxham  de  Morbi  Colico  Damnomorum*  pag.  5» 

Dolor  eodem  loco  ab  initio  morbi,  ad  finem 
usque,  interdum  remanet,  saep&  tamen  regio¬ 
nem  versus  umbilicalem  tendit ;  inde  ad  ut- 
rumque  latus  micat,  magnaque  cum  violentia  ; 
illinc  ad  dorsum  et  lumbos  irruet,  et  tum 
deorsum  descendens,  et  tractum  ureteris  se¬ 
quens,  paroxysmum  nephriticum  simulabit ; 
eodem  tempore,  “  saepissimi  vexat  molesti 
“  cujusdam  ponderis  in  permeo  sensus,  veluti 
“  incumbentis  calculi*.”  Nonnunquam  in 
scrotum,  femora,  et  crura  extendet,  vel  as¬ 
cendens  in  pectus,  et  humeros,  dolores  rheu¬ 
maticos  referet  ;  relicta  semper,  tanta  cutis  te¬ 
neritate,  ut  tactus  impatiens  fit,  et  ne  straguli 
pondus,  vel  levissima  digiti  impressio  tolerari 

'  t-  'f  I  *•.?,,  ,  .  ,  .  ?U-;i  T  V'  ■"  {  !T  ...  | 

potest. 

Equidem  mirandum  est,  partes  duas  corpo¬ 
ris  extremas,  simul  rard  affici ;  quando  enim 
dolor  in  ventriculo  situm  habet,  viscera  infe¬ 
riora  perraro  laborant,  extremitates  nunquam ; 
dolentibus  extremis,  partes  internae  semper 
sunt  dolore  immuiies.  Exinde  credit  aeger, 

.  ■■■  —  1  ■“  - . .  '■  1  - - - - ;  ■■ 

#  Huxham.  de  Morbo  Colico  Damnoniorum,  pag.  6; 

vel  morbum  tolli,  vel  in  alterum  converti;  sed 
citb  errore  solvitur,  elapsis  enim  duabus  vei 
tribus  horis,  dolor  ad  situm  pristinum  re  ver* 
titur. 

.  j'.  ,  ......  *  ,  j  j 

Dolores  rheumatismum  referentes,  hoc  mor¬ 
bo,  vespere  et  nocte  insigniores  sunt,  et  sub 
auroram  mitiores*. 

Quum  ad  umbilicum  situs  dolor  est,  mus¬ 
culi  abdominis  interdum  violenter  in  nodos 
contrahuntur,  et  spinam  versus  retrahuntur; 
in  aliis  vero  casibus  magnopere  distenditur 
abdomen,  adeo  ut  rupturam  minitari  videatur* 

In  hac  colica,  eundem  tenorem  per  horas 
aliquot,  vulgd  servat  dolor,  interdum  tamen 
exacerbationes,  et  remissiones,  per  horas  ali¬ 
quot,  vel  etiam  per  dies  habet ;  Huxhamusj 
hoc  modo  loquitur ;  Interdum  cruciatus 
“  per  dies  aliquot  cessantes,  aequ&  vehemen- 

ter  recrudescebant  ;  praesertim  ex  levissime 
tc  frigore  suscepto,  vel  cerevisia,  vel  vino  po¬ 
li 


*  Stoll.  Rat.  Medendi,  tom.  II. 
f  Huxham.  de  Morbo  Colico  Damnoniorum,  pag.  8. 

“  morum  hausto  ;  icterus  nonnunquam  erum- 
“  pens,  colicen  hanc  pro  tempore  solvit,  quo 
a  recedente  mox  redibant  dolores ;  in  uno  et 
**.  altero  casu,  verus  permanens  icterus  hunc 
u  morbum  absolvit  prorsus,  manente  tantum 
<c  quidam  artuum  molestia.” 

Sphincteres  vesicae  et  recti  frequenter  spas¬ 
mo  corripiuntur,  stranguriam  et  tenesmum 
inducentes,  et  quibusdam  in  exemplis,  aegri 
urinam  reddere  impotentes  fiunt;  etaliquandd 
anus  intro  retracta  est,  intestino  recto  quasi 
fune  constricto,  et  clysterem  aut  non  admit- 
tens,  aut  admissum,  absque  effectu  explo¬ 
dens*. 

::  i  it  .  hxo? i  rfC  £ otr]> Hfi  iknm 

Vomitus  interdum  materiei  stercoraceae  ob- 

■  •  JWi  h-0'  S  J fTjMJ 

servatur,  et  rarb  cesssat  perstante  dolore. 

Paucis  enematum  gustus  in  ore  percipitur, 
clar&  ostendens  intestinorum  actionem  inver- 

■  5gu  '  TJffl 

sam  esse.  Si  tarnen  vomitus  cesset,  singultus 
vel  eructationes  amarae  aegros  invadunt 


Stoll.  Rat.  Medend.  Tom*  II, 

'■  -i  ■  -  i,  '•  V  »  *  •  *  .  * 

Per  totum  morbi  cursum,  alvus  pertinaciter 
adstricta  est,  et  dejectiones  quando  occurrunt, 
ex  massulis  induratis,  ovium  vel  caprarum 
stercori  similibus,  constant ;  quae  portiones 
solummodd  sunt,  cumuli  magni  in  intestinis 
collecti,  et  praecipui  in  colo. 

i 

Rebus  ita  se  habentibus,  symptomata  saep& 
dysenteriam  referunt  *. 

■ 

Aliquandb  aegri  sponte  alvum  plenS  deji-. 
ciunt,  dum  aliis  contra,  alvus  non  solvi  potest 
remediis  vulgb  efficacissimis  per  dies  multos ; 
et  in  paucis,  nulla  per  menses  dejectio  conti¬ 
gisse  dicitur:  in  Dris.  Starkii  j~  scriptis,  casus 
enarratur,  quo  alvus  non  semel  per  menses  tres 
dejecta  fuit. 

Initium  morbi  nullo  horrore,  rigore,  et  nul¬ 
lis  pyrexiae  signis  comitatur ;  de  pulsus  statu 
haud  inter  medicos  convenit:  ita  Dr.  Stol- 
lius  J  pulsum  habere  duritiem  miram,  haud  ve- 


*  Medical  Transactions,  vol.  ii, 
f  Stark’s  Works. 

%  Stoll.  Rat.  Medend.  tom,  ii 

naesectione  removendam  observavit;  dum  Dr. 
Clark  #  ex  Insula  St.  Dominici,  pulsum  initio 
morbi,  non  frequentius  naturali  micare  nos 
certiores  facit,  progressu  tamen  frequentiorem 
£t  debiliorem  evadere;  pulsum  circiter  centies 

micare  a  Pembertonio  dicitur. 

. i  ii  ii  S  ; .  u  n: .  ;  ■■  :  ■ ,?  - 

Urinas  status  maximi  varius  est,  ita  ut  nihil, 
Vel  saltem  paululum,  ab  ejus  conditione  con¬ 
cludere  liceat ;  interdum  rubrae,  interdum  est 
tenuis  decoloris,  et  aliquando  sedimentum 
deponens. 

pati  ■  ,  .  .  -  H  ■  :  > 

Vires  labefiunt,  corpus  marcescit,  et  prae¬ 
cipui  musculi  pectorales,  deltoides,  et  abduc¬ 
tores  pollicis ;  vultus  dejectus  et  anxius  ap¬ 
paret. 


Nullo,  quam  in  hoc  morbo,  tanta  ad  recidi¬ 
vam  proclivitas  est;  et  sequentes  aggressus 
fere  semper  violentiores  sunt. 


Postquam  bis  terve  recurrerit  morbus,  vel 
quum  primus  impetus  diu  perseverarit,  ae- 

•r.:.  *■  s.  •  Aw-  A «•  ''' V  •?  v—  --  (. 

- — - - - — - - - - - - - — 

#  Clark  on  the  Yellow  Fever  of  Dominica. 

gri  paralytici  fiunt,  in  extremis  praesertim  su¬ 
perioribus,  etiamsi  inferiores  interdum  eodem 
modo  afficiuntur.  Paralysis  adoritur,  prout 
dolores  in  abdomine  minuuntur,  sed  frequen¬ 
ter  molestiae  sensus  in  ventriculo  remanet, 
postquam  paralysis  accesserit,  ita  Hejber- 
denius*:  “  Ubi  dolores  atrociores  finiti  sunt, 
“  et  paralysis  accessit,  obscurus  dolor  in  ven- 
“  triculo  remanet,  cum  vagis  doloribus  totius 
“  corporis.”  Sudor  profusus  interdum  hanc 
molestiam  ventriculo  removet,  ita  ut  aegri 
paralysi  solummodo  afficiantur;  Huxhamus f 
dicit :  “  Cum  jam  morbus  occupaverat  artus, 
“  sudor  multus  foetidus  acidum  spirans,  do» 
“  lores  lenivit,  et  si  quis  dolor  ventris  e.tiam- 
“  nuin  permanserit,  eo  diffluente  evanuit.” 

In  multis  sed  non  in  omnibus,  postquam 
adoritur  paralysis,  J  tumor  exiguus  super  ma¬ 
nus  dorsum,  ad  extremitatem  ossis  metacarpi 
medii  digiti,  ad  carpum  proximum  situs,  ori- 

*  Heberdenii  Comment. 

f  Huxham  de  Morbo  Colico  Damnon.  pag.  7. 

}  Stoll.  Rat.  Medend.  tom,  ii.  et  De  Haen  Rat» 
Medendi,  tom.  iii.  cap.  8. 

tur,  fabam,  aut  dimidiam  avellanam  aequans, 
sine  dolore,  vel  coloris  mutatione,  mobilis  in¬ 
terdum,  interdum  non ;  quibusdam  hic  tumor 
gradatim  disparet,  in  aliis  remanet. 

Paralysis  fer£  semper  in  pejus  ruit;  motu 
amisso,  sensu  retento  et  saepC  multum  aucto; 
in  multis  per  reliquum  vitae  perstat,  et  accid¬ 
isse  fertur,  quod,  quam  primum  revenerit  mo¬ 
tus,  colicae  parox}~smum  statim  supervenisse, 
sine  ulla  levatione  perstantem,  donec  iterum 
accederit  paralysis 

Quum  morbus  morte  terminetur,  apoplexia, 
vel  insultu  epileptico  aegri  succumbunt,  vel 
gangraena  intestinorum,  quam  accidisse  mon¬ 
strant,  doloris  subita  remissio,  pulsus  intermit¬ 
tens  et  vix  percipiendus,  extrema  frigida,  cum 
facie  collapsa. 

•'  JM  $.’•!  / .H  i>  ;■  |  .«>  J.»I  U  i/  t  -'I'  ;  .»1.0  s  Ii?  h  C*. 

Multi  subito  moriuntur,  tametsi  antea  non 
violentCr  affecti,  et  in  casu  hujusmodi  a  De 
Haen^  memorato,  vena  cava  rupta  inventa 
est.  - 


*  Hillary  on  the  Diseases  of  Barbadoes. 
f  De  Haen  Rat.  Medendi,  tom.  iii.  cap.  7. 

Symptomata  maximi  variant,  et  ordine  ac¬ 
cessus,  et  violentii;  initium  interdum  subi¬ 
tum,  inopinatum  et  vehemens  est,  et  haec 
mihi  videtur  eadem  esse  species,  quam  acutam 
nuncupavit  Heberdenius  *;  in  hac  specie, 
alvus  maximi  adstricta  est,  et  symptomata 
omnia  tam  violenter  urgent,  ut  mania  inter¬ 
dum  occurrat ;  contra  verd  progressus  morbi 
saep£  valde  tardus  est,  paulatim  sanitatem  con¬ 
ficiens,  antequam  symptomata  ulla  violentia 
appareant.  Interdum  dolores  rheumatismum 
referentes,  variis  corporis  partibus,  aegros  af¬ 
flixerunt,  antequam  vel  ventriculus  vel  intes¬ 
tina  affecta  fuerint, 

;  -  d  rrgss  ODitqbhcp  ’ 

Paralysis  musculos  carpi  articulum  moven¬ 
tes  invadens,  interdum  morbi  primum  indici- 
um  est;  et  praecipue  hoc  typographis,  qui 
typos  calori  exponunt,  accidit.  In  his  qui 
cerussam  praeparant,  mania  aliquando  morbi 
adortum  praecedit,  et  postremo  a  Warreno| 
celeberrimo  casus  memoratur,  in  quo  symp¬ 
toma  primum  paroxysmus  epilepticus  fuit. 


#  Heberden.  Comment. 
f  Medical  Transactions,  Vol.  II. 

Progrediente  morbo,  sudores  interdum  e- 
rumpunt,  simul  cum  papulis  rubris,  per  totum 
fer£  corpus,  quae  ab  Huxhamo  augurium  haud 
rar6  faustum  praebere  existimantur,  ut  fre¬ 
quenter  simul  ac  sese  ostendissent,  dolores  et 
abdominis  et  extremorum  statim  sublevantur, 
vel  omnino  tolluntur. 

In  statu  paralytico  varietates  saepe  obser. 
vantur,  et  quod  ad  partes  quas  afficit,  et  spa¬ 
tium  per  quod  durat  paralysis. 

Saepe  cum  paralysi,  ardoris  sensus  in  plan¬ 
tis  pedum  percipitur;  et  in  casu  hujusmodi  a 
Fothergellio*  memorato,  cum  dolore  inter- 

.  v  ■  ,  ‘  ■  ■  tt  - 

mittente  comitatus  fuit ;  idem  etiam  sensus 
diversis  corporis  partibus  experitur  f.  Para¬ 
lysis  interdum  aphonia,  gutta  serena,  et  dyso- 
caea  comm itatur. 

Hic  morbus  frequenter  phthisi  pulmonali 
conjungitur,  ut  a  cadaveribus  sectis  elucet ; 
et  a  debilitate,  stadia  morbi  provectiora  co- 

*  Medical  Observations  and  Inquiries,  Vol.  V. 

f  StolL  Rat.  Medendi,  Tom.  II. 

mitante,  hydrops  interdum  supervenire  ob¬ 
servatur. 

.1  ,  ;  ■>  *'•'  '  }.  •  v  I'  .  \I  *•  y  \j  ‘  J*  •  C.  'a  <  '  .  v  I-  .  •  *  V 

Alia  animalia  (ut  supra  diximus)  huic 
morbo  obnoxia  sunt,  et  ut  bene  a  Doctore 
Percivallo*  memoratur,  plumbi  vapores  vi¬ 
tam  vegetabilium  delent. 


SECTIO  CADAVERUM. 

Corporum  sectiones  non  multum  adhuc 
lucis  in  hunc  morbum  injecerunt,  et  quidem 
in  multis  nihil  morbidi  detegi  potest. 

Viscera  abdominalia  praecipue,  quamvis  in¬ 
terdum  et  thoracis,  morbo  laborasse  inveniun¬ 
tur. 

Viscerum  omnium  abdominalium,  colon 
saepissime  afficitur:  Caput  coli  mire  disten¬ 
sum,  inflammatum,  et  gangraenosum  est,  arcus 
ejus  frequenter  in  quibusdam  locis  valde  con- 


*  Percivars  Essays,  Vol.  I.  pag.  45B. 

tractus,  in  aliis  maxime  distensus  repentur; 
multis  et  e  situ  solito  magnoperk  elevatus, 
ad  costam  quartam  ascendens,  descensum  di¬ 
aphragmatis  impediens,  viscera  alia  compri¬ 
mens,  et  e  loco  submovens,  a  De  Haen  vide¬ 
batur;  inflammatione  gangraenosa  affectus  a 

Lieutaud*. 

✓ 

Rectum  valde  inflatum  in  una,  et  in  parte 

t 

altera  constrictum  cernitur,  et  in  casu  a  De 
Ha  en  enarrato,  quasi  filo  obligatum  apparuit. 

Omentum  inflammatum  efc  gangraenosum 
simul  ac  e  loco  submotum  conspicitur. 

Ventriculus  aliquando  e  situ  dimovetur,  in¬ 
flammationem  ostendit,  et  pylorus  schirrosus 
invenitur. 

Intestina  tenuia  distenduntur  alternatim, 
et  contrahuntur,  et  saepe  inflammatione,  et 
gangraena  afficiuntur;  mesenteria  saepe  eodem, 
modo  inflammata  spectatur.  Hepar  lien  et 


#  Lieutaud.  Histor.  Anat.  Medie,  lib.  i.  obs.  435. 
450.  De  Haen,  Rat.  Medendi,  Tom.  III.  cap.  vii. 

pancreas  multum  a  colo  compressa  inveniun¬ 
tur,  et  interdum  obstructa.  Vesicula  fellis 
Bile  atra  distensa  reperitur. 

*  Pulmones  saepe  multum  affecti  viden¬ 
tur,  in  aegris  hujus  morbi  quibusdam,  puris 
magnam  quantitatem  continentes,  et  saepe 
tuberculosi. 

Cor  multis  flaccidum  est,  et  mole  minutum. 

Effusio  in  cerebri  ventriculos  reperitur,  et 
vasa  piae  matris  sanguine  turgida,  in  casibus 
ubi  mors  subita  aegros  sustulit. 

Aliorum  animalium  corpora  incisa  eadem 
fere  monstrant  f. 

Musculi  membrorum  paralysi  laborantium 
in  membranas  fer&  abiisse  observantur,  et 
structura  musculos  coctos  referunt  J. 


*  Lieutaud,  Histor.  Anat.  Medica,  lib.  i.  observat, 
425,  1772. 

f  Edin.  Physical  Essays,  Vol.  I, 

<*■. i  ’i  .■>  <«.  -  •  _■* 

f  Medical  Transactions,  Vol.  b 

RATIO  SYMPTOMATUM. 

i  . V 

Ex  jam  dictis  evidentissmfe  apparet,  hoc  in 
morbo,  genus  nervosum  praecipue  affici,  et 
quoniam  de  morbis  nervosis  multum  adhuc 
in  tenebris  latet,  non  expectandum  est,  me 
rationem  omnium  symptomatum  in  lucem 
prolaturum,  sed  tamen  quousque  in  me  sit, 
symptomata  explicabo,  fere  in  ordine. 

Molestiae  sensus,  et  ponderis  ad  scrobicu¬ 
lum  cordis,  referri  potest  ascensui  nimis  alto 
coli,  alia  viscera  comprimentis,  et  diaphrag¬ 
matis  descensum  impedientis,  uti  a  sectioni¬ 
bus  apparet*;  vel  irritationi  ab  hujus  visce¬ 
ris  statu  morbido,  adscribendus  est;  ab  his 

etiam  explicationem  reddere  possumus,  dolo- 

\ 

ris  post  pastum  aucti,  nam  quicquid  in  ven¬ 
triculum  ingestum,  compressionem  augebit; 
vel  a  consensu  colon  inter  et  ventriculum,  ir¬ 
ritatio  in  colo  augeatur  oportet. 


*  De  Haen,  Rat.  Medendi,  Vol.  III,  cap.  vii. 

Nausea  et  anorexia,  fibrarum  ventriculi  de¬ 
bilitati,  et  fortasse  succo  gastrico  male  se  ha¬ 
benti,  tribuendae  sunt;  halitus  foetidus,  ab 
alvo  ad  stricta,  et  statu  ventriculi  morbido 
pendet. 

Cutis  flavedo,  vel  icterus  qui  interdum  oc¬ 
currit,  a  bile  absorpto  oritur,  transitu  ejus  in 
duodenum  impedito,  quod  simul  cum  alvi 
constipatione,  dolore  vehemente,  et  dejectio¬ 
num  forma,  ab  actione  intestinorum  spastica 
originem  ducit. 

Statui  generis  nervosi  exhausto,  a  dolore 
perseverante  et  violente,  relegandae  sunt  con¬ 
vulsiones  et  sensus  amissio. 

\ 

Nisus  ad  vomitum  violentes  et  vomitus  tri¬ 
bui  debent  materiei  acri  diu  in  ventriculo  re¬ 
tentae,  ab  actione  intestinorum  spastica,  irrita¬ 
tionem  efficienti  et  actionem  inversam. 

Spasmus  ab  una,  ad  alteram  intestinorum 
partem  movet,  et  exinde  rationem  possumus 
praebere,  doloris  a  cordis  scrobiculo,  ad  umbi¬ 
licum,  et  ilia  situm  mutantis. 

Musculorum  abdominis  retractio,  stranguria 
et  tenesmus,  ab  actione  spasmodica  oriuntur. 

Vires  imminutae,  et  corporis  marcedo,  a 
cibi  concoctione  et  assimulatione  mal&  per¬ 
fectis,  originem  trahunt. 

Haud  penes  me,  quomodo  colica  dolore 
extremitatum  vel  paralysi  alternet,  vel  quar& 
musculi  tempore  quo  vires  motrices  amittunt, 
sensum  retineant,  et  etiam  auctum  adipiscantur, 
explicare ;  nec  rationem  reddere  possum,  tumo¬ 
rum  ad  capita  ossium  metacarpi  apparentium ; 
si  lii  molles  mobilesque  sint,  ex  effusione  in 
vaginas  tendinum  extensorum  ;  si  duri  immo- 
bilesque,  ex  ossium  metacarpi  capitum  mole 
adaucta,  originem  trahunt. 

•  i 

De  Haen  *  multa  de  paralysi  ingeniosa  in 
medium  attulit,  sed  non  mihi  satis  omnia  ex¬ 
plicare  videntur  :  Illi  apparet,  duo  esse  genera 
nervorum,  ad  motum  unum,  ad  sensum  alterum 
destinari :  nervum  intercostalem  magnum  a 
gangliis  pelvis,  abdominis,  thoracis,  et  cervi- 


*  De  Haen  Rat.  Medendi,  tom.  1.  cap.  xxiv. 

cis  oriri,  et  ad  origines  ejus,  praecipue  affici, 
erosione,  adstrictione,  compressione,  aut  quo¬ 
vis  alio  modo ;  et  exinde  paralysin  induci  ad 
extremitates  ejus  ;  ramos  mittere  hunc  ner¬ 
vum  sursum,  qui  cum  nervis  axillaribus  com- 
municant,  et  6to  pari  ,*  et  quia  motum,  sed 
non  sensum  communicant;  partes  hoc  nervo 
suppeditatae,  motum  amittunt,  sed  non  sen¬ 
sum. 

j 

CAUSAE  REMOTAE» 

Nihil  fere  in  medicina  melius  comproba¬ 
tum  habemus,  quam  plumbi  venenum  solam 
esse  causam  colicae  pictonum ;  sed  etiamsi 
pro  certo  hanc  esse  causam  solam  nunc  cog¬ 
novimus,  ab  experimentis  Doct.  Bakeri,  qui 
anno  1768  tractatum  edidit,  cui  titulus  : 

“  An  Inquiry  into  the  Causes  of  the  Colic  of 
Poitou  in  the  county  of  Devon*  aliae  tamen 
hujus  morbi  ante  hoc  causae  enumeratae  fue¬ 
runt. 


%  Medical  Transactions,  vol.  1. 

ADoct.  Musgravio,  vino  pomorum  acerbo, 
Huxhamo  tartaro,  aliis  crisi  febrium  imperfec¬ 
tae,  aliis  venenis  mineralibus,  uti  cupri,  antimo- 
ni  i,  liydrargyri,  &c.  vini  abusui,  podagrae, 
rheumatismo,  perspirationi  obstructae,  animi 
pathematibus  tribuebatur.  In  India  Occiden¬ 
tali,  aquae  impurae,  bili,  et  fructuum  abusui 
acescentium  ascribebatur;  sed  vix  ad  tales 
opiniones  refutandas  memet  accingam  necesse 
est,  hoc  quoniam  satis  perfecerunt,  Doct. 
Bakerus*,  Hardeius  t,  et  Hunterus 

Causarum  multae  pro  excitantibus  acceptae, 
quasi  praedisponentes  agere  possunt,  et  plum¬ 
bi  veneno  affectu  faciliorem,  et  huic  morbo 
procliviorem  reddentes ;  vel  symptomata  au¬ 
gere  possunt,  postquam  venenum  fuerit  as¬ 
sumptum. 

Hoc  venenum  in  pulmones  inhalari,  cum 
cibo  aut  saliva  deglutiri,  corporis  vel  ulcerum 

*  Medical  Transactions,  vol.  1. 

f  Hardy  on  the  Colic  of  Poitou. 

%  Hunter  on  the  Diseases  of  the  Army  in  Jamaica, 
and  Medical  Transactions. 

lymphaticis  in  superficie  hiantibus  absorberi 
potest. 

Opifices  qui  in  fodinis  plumbariis  operari 
solent,  metallum  liquent,  vel  in  laminas  ex¬ 
tendunt,  maximi  huic  morbo  obnoxii  sunt; 
operarii  etiam  qui  cerussam  praeparant,  vel  qui 
in  opificiis,  ubi  multum  plumbi  utitur,  occu¬ 
pantur,  frequenter  affecti  sunt,  uti  plumbarii, 
vitrearii,  figuli,  typographi,  et  pharmacopolae. 

Plumbum  saepe  interne  cum  potu  assumitur, 
et  hoc  modo  multi  morbo  affliguntur;  frequen¬ 
ter  vino,  liquore  pomaceo,  oleo,  et  aqua  si  ali¬ 
quod  acidi  vegetabilis  contineat,  solutione  te- 

i  t 

netur. 

Observatum  diu  fuit,  ebrietatem  vinorum, 
aut  liquorum  aliorum  fortiorum,  ex  usu  ni¬ 
mis  libero  productam,  symptomata  violentio¬ 
ra  induxisse,  quum  plumbum  continerent, 
quam  cum  pura  essent ;  hoc  a  Zellero*  obser¬ 
vatum  fuit,  qui  dicit,  “  Qui  eo  sese  ingurgitd- 
“  runt  nimium,  dolores  capitis  enormes  passi 
“  sunt,  deliria,  furoremque  quasi  maniacum, 


*  Haller  disserta  tion,  Med,  Pract»  tom,  iii 

u  atrocioremque  longe  ac  ab  alio  meri  potu 
“  nimio,  et  aci  ebrietatem  usque  hausto  fieri 
“  solet,  diutius  multo  durantem,  pectoris  et 
u  praecordiorum  gravitatem,  dolorem,  tussem 
"  et  febrem.” 

..  ’  •  '  '  / 

Vasa  cuprea  et  figulina  plumbo  obducuntur, 
et  si  aliquod  fluidi  acescentis  in  iis  relictum 
fuerit,  facile  plumbum  solvet,  et  multi  hoc 
modo  morbum  adepti  sunt. 

Pictores  #  qui  coloribus  aqua  dilutis  utun¬ 
tur,  incaute  penicillum  in  ore  introducendo, 
valetudinem  nonnunquam  amittunt  ab  hoc 

•  ■  -(  .  V 

veneno,  sine  signis  morbi  ullis  violentibus. 

Thea  f  in  hanc  insulam  invehitur  cistis 
plumbo  obductis,  et  ut  haec  substantia  acidum 
contineat,  si  aliquis  humor  immittatur,  in 
plumbum  agere  potest,  et  fortasse  ab  hac 
causa  oriuntur  tremores,  cum  animi  languore, 
et  aliis  signis  nervosis,  qui  theae  usui  nimio 
interdum  superveniunt. 


*  Dr  Fothergill  on  the  Poison  of  Lead. 
f  Ibidem, 

Acetis  plumbi  olim  in  medicina  saepe  usur¬ 
pata  fuit;  in  mania  Paracelsus  hoc  reme¬ 
dium  administrare  solebat ;  et  multum  dicitur 
in  gonorrhoea,  menorrhagia,  &c.  profuisse  ;  et 
tincturam  antiphthisicam  maximi  composuit. 

Malum  #  hoc  medicamentis  quibusdam 
plumbo  contaminatis  inducitur,  uti  pulvere 
stanni ;  applicatio  plumbi  externa  interdum 
huic  morbo  originem  dedit,  et  multi  hujusmor 
di  casus  a  Doct.  f  Bakero,  J  Percival- 
lo,  et  §  Da  rv  in  io  enarrantur. 

Versimile  est,  multa  cosmeticorum  e  plumbo 
magna  ex  parte  componi,  et  hoc  modo  sanita¬ 
tem  adimere,  et  pulchritudini  infesta  esse. 

~  •-  -  a  /'  '  •  i.  i  *.  >  /  r  •  .  * * §■  i  .  •  7  i  v.  •  ’  «j  j  4  **'  *  .. 

Viam  sibi  aliquando  invenit  plumbum  in 
infantum  corpora;  in  his  enim  lotionum  hoc 


*  Hardy  on  the  Colic  of  Poitou. 

f  Medical  Transactions,  vol.  3. 

$  PercivaPs  Essays,  vol.  1. 

§  Darwiifs  Zoonomia, 

metallum  continentium  vel  corporibus  suis, 
vel  matrum  papillis  ab  applicatione  inducitur.* * 

Hujus  veneni  quantum  ad  morbum  indu¬ 
cendum  necessarium  sit,  valde  incertum  est. 

a  Cerussae  ace  tatae  (ait  Heberdenius)  grana 
tria  singulis  diebus  sumpta  per  quatuor  dies, 
“  initium  dederunt  alvo  adstrictissimae,  fasti- 
u  dio,  et  torminibus.  Colica  pictonum  tan- 
u  dem  quidem  sanata,  sed  quae  diu  molesta 
“  fuerat,  orta  est  ex  tincturae  saturninae  guttis 
u  triginta  quotidie  sumptis  per  mensem  ; 
<c  plumbi  autem  pondus  in  his  guttis  triginta 
a  vix  crediderim  excedere  unum  granum ; 

9 

u  quae  tamen  res  aegrd  potest  certo  definirif/’ 


r- 


DIAGNOSIS. 

i  .  c 

In  hoc  morbo,  diagnosis  maxime  difficils 

est,  quoniam  non  solum  alias  colicae  species 

.  — * — — — — - — - 1 ■ — . -  ' 

...  .  i 

*  Audi  Praelection,  Prof.  Hamilton. 
f  Heberden.  Comment. 

magnopere  refert,  sed  etiam  cum  enteritide  et 
gastritide  confundi  potest 

A  colicae  specie  communi,  signis  gradatim 
ingravescentibus,  cum  ponderis  et  molestiae  sen¬ 
su,  ad  cordis  scrobiculum;  dolore  in  parte  una 
remanente,  sed  ab  hoc  praecipue,  quod  colica 
pictonum  raro  pyrexia,  aut  inflammatione 
comitatur,  dignosci  queat  Saepe  multum  ad 
hunc  morbum  distinguendum  aegri  vivendi 
modus  confert,  nam  si  colica  in  his  qui  ulla 
forma  plumbo  utuntur,  occurrat,  fere  pro  certo 
habeamus  morbum  ad  hanc  speciem  pertinere. 

Ab  enteritide  maximi  dignosci  potest,  nullo 
dolore  ex  abdomine  presso,  et  doloris  levamine 

ex  corpore  inclinato  experto,  pyrexiaque  ab- 

..  •  \ 

sente. 

i 

Paralysis  statu  morbi  provectiore,  a  paralysi 
apoplectica  dignoscenda,  quod  nec  stupore, 
sensuum  amissione,  aut  ullo  alio  apoplexiae 
signo,  sed  fere  in  casu  omni  colica  praegre¬ 
ditur;  ab  hoc  etiam  quod  in  hac  paralyseos 
specie,  tactus  sensus  non  minuitur,  sed  etiam 
multum  augetur  interdum,  dum  motus  grada- 

tim  amittitur,  et  semper  quanquam  minore 
gradu  perstat. 


PROGNOSIS. 

4 


Haec  pro  violentia,  et  symptomatum  du- 
ratione  variet  oportet,  pro  viribus,  aegrique 
constitutione. 

/ 

Fausta,  quum  symptomata  mitiora  sint,  et 
non  per  tempus  longum  duraverint,  si  vires 
non  labefactae  sint,  et  valetudo  non  conquas¬ 
sata,  quum  alvus  facile  solvatur,  vel  quum 
dejectiones  spontaneae  occurrant,  prout  dolores 
minus  violenti  sint,  et  causa  non  diu  applicata. 


Magis  fausta,  primis  quam  succedentibus 
morbi  accessionibus,  uti  semper  recidivae  aut 
paralysi  proclivitas  magna  est. 


s>  3,  ; 


fT?  ?. 


Infausta,  quum  constipatio  diu  persever&rit, 
et  non  removeri  medicina  possit,  cum  dolores 
aegrum  saeviter  vexant,  et  vomitus  urgens,  con¬ 
tinuus,  vel  stercoraceus  sit,  quum  delirium, 

insultus  epileptici,  cum  pulsu  intermittente 
occurrant,  et  quum  aeger  diu  ad  causam  re¬ 
motam  expositus  sit,  vel  saepe  morbo  affectus 
fuerit,  et  etiam  si  morbus  in  paralysin  abierit. 

Quod  ad  tumores  ad  metacarpi  ossium  ca¬ 
pita,  De  Haen  *  verba  sequentia  habet.  “  At- 
“  tamen  illa  cunctis,  quos  colica  haec  affligit, 
“  aboriantur,  recidivamque,  ni  cum  paroxysmo 
“  dispareant,  minentur.  Cum  sedem  habeant 
“  immobilem,  mobilemve,  prout  vel,  in  cellosi- 
“  tate,  vel  in  vagina  unius  extensorum  digito- 
“  rum  tendinis,  vel  in  periosteo,  ipsove  ossis 
“  in  corpore  locentur ;  certum  est,  mobilita- 
“  tem  praestare  prae  immobilitate,  praestare 
“  quoque  si  post  paroxysmum  sensim  dispare- 
iC  ant,  quam  si  perseverint.  Dixi  si  sensim 
“  dispareant,  observatio  enim  a  clarissimo 
“  Massuet  communicata,  subitum  tuberculo- 
u  rum  recessum  funestissimum  esse  probavit/' 

Denique  tamen  augurium  incertum  esse 
debet,  nam  symptomata  quamvis  primo  levia, 
valdk  aucta  sint,  et  remediis  optimis  obsistant, 


*  De  Haen,  Rat.  Medend.  Tom.  3.  cap.  viii 

et  quoniam  aegri  quamvis  ] eviter  affecti  vide¬ 
antur,  morte  interdum  subitanea  abripiuntur. 


TRACTANDI  MODUS. 

i  .  .  ■  * .  <  •  •  .  •'  ,  5 ' 

Consilia  medendi  praecipua  sunt; 

\mo,  Actionem  intestinorum  spasmodicam 
superare. 

Zelo,  Causam  remotam  tollere. 

Stioy  Vires  fractas  reficere. 

•  *  -  ■  •  •  ■  -  -  *  t;.  .  .  ,/•  ; 

Prima  et  secunda  Indicatio  magna  ex  parte, 
usu  purgantium  frequenti,  et  opiatis  subinde 
administratis,  efficiendae  sunt. 

Purgantibus  mitissimis  utendum  est,  et  si 
alvum  haud  moveant  fortioribus. 

Sales  medii  in  aqua  multa  soluti,  huic  usui 
satis  commodi  inserviunt;  quum  tamen  Oleum 
Ricini  sine  vomitu  sumi  potest,  nullum  rerne- 

dium  melius  est;  sed  multorum  cum  ventri-* 
culis  non  convenit,  et  a  nausea,  et  vomitu, 

t 

quae  tam  frequenter  occurrunt,  aegre  potest  re¬ 
tineri.  Si  cathartica  hujusmodi  non  votis  re¬ 
spondeant,  acrioribus  utendum  est,  sicut  ja- 
lappa,  extract.  cathartic,  et  similibus. 

Quum  cathartica  liquida  ore  rejiciantur, 
alvi  solutio  ope  compositi  calomelanos,  aloes, 
et  opii,  formula  sequente,  a  #Doct.  Pember- 
tonio  data,  effici  potest :  g,  calomelanos  gr.  v. 
aloes  socot.  opii  purificat,  aa  gr.  I.  contunde 
simul,  et  ft.  piluh  q.  q.  hor&  sumenda. 

Qpiataferd  seinper  sunt  commoda,  et  vulgo 
necessaria  adhibitu,  antequam  ad  purgantia 
confugimus,  et  uti  opium  spasmum  removet, 
ita  actionem  purgantium  promovet,  et  etiam 
interdum  pro  cathartico  agit,  una  cum  his  ex¬ 
hiberi  potest,  sequente  formula  f  Doct.  Pem~ 
bertonii  :  §>  01.  Ricin.  gfs.  vi  teli,  ovi  qs. 
tinct.  opii  gtt.  xxv.  aq.  Menth.  Pip.  gifs.  m,  ft 
Haust,  6ta  q.  q.  hora  sumend, 

E 

• - - — - — - — * - - — - - - — - — 

*  Pemberton  on  the  Abdominal  Viscera. 

f  Ibidem. 

Variae  inter  medicos  opiniones  de  opii  usu 
extiterunt,  aliqui  nos  certiores  facientes  opiata 
per  se  morbum  curare,  aliique  iterum  affirman¬ 
tes  opiata  vulofb  esse  perniciosa.  Hoc  modo 
#  Baglivius  “  Nihil  facilius  colicae  supervenit, 
“  quam  paralysis  ;  caye  igitur  ne  opiata  copio- 
“  sius  in  ea  exhibeas,  solet  enim  post  opiata, 
magnus  sudor  supervenire,  et  exinde  Paraly- 
“  sis.”  f  Dr  J.  Hunterus  etiam  opiata  nil  pro¬ 
desse  in  omni  fere  casu  putat,  et  dicit.  “As 
u  the  relief  from  opiates  is  but  inconsiderable, 
u  till  the  body  be  opened,  the  only  circum- 
“  stances  under  which  I  found  them  useful 

-  ''  T 

“  were,  where  the  stomach  was  irritable,  to 
“  prevent  the  purgatives  being  thrown  up.” 


iit 


1 1 


i  i  .s 


t:  mor 


'rn.it 


£&.Uj8D 


Talibus  opinionibus  contrario,  J  Dr,  Stqi> 
mus  haec  verba  memorabilia  facit, 


STIOiub  .1: 


:'Ti  O  iidfl 

“  Abhorrui  ab  usu  opii,  at  nil  profeci.” 


'Chi: 


i ■■ 
fc  A 


mb:Ul'  rv;:- 


*  Bagliv.  Opera,  caput  de  Colica. 

i  •  »  ! .  i  ,  .....  ......  ,_a  ,  jj 

f  Dr  Hunter  on  the  Diseases  of  the  Army  in  Jamaica. 


t 


C"»  S""  •  »CWM1* *  -!:■  -  .fji.iTT  ’  WSS*.'-  ■.K5*«P«M«6r,3«r3i 


Stoll.  Ration.  Medendi,  tom.  II. 

'  kw  :bb  kaihsM  * 

#  Dr  Warrenus  etiam  et  multi  alii  auc¬ 
tores  usum  opii  commendant  f. 

Inter  has  tam  diversas  opiniones  concludere 
liceat ;  opiata  per  se  parum  commodi  habere, 
tamen  cum  purgantibus  administrata,  effectus 
optimos  edere. 

■  I  :v.  ..  Ja  .  n  -  i  -  ic  q  m  io)  i  .  ut  • 

Postquam  alvus  satis  catharticis  soluta  est, 
saep&  opiatum  repetere  necesse  est,  spasmos 
quiescere,  et  somnum  inducere. 

t  ii  ?  ;  i *  *  rtz *  y 

flUI^  [Q  \  mp  fIJ '  OS  |(  >0  yl  CM$  Mi 1  tjH 

Eodem  tenlpore,  quo  catliartica  ore  adhi¬ 
bentur,  pars  intestinorum  inferior  enematibus 
evacuetur  oportet,  quoniam  haec  non  solum¬ 


modo  causam  irritationis  removent,  sed  prout 
fomentationes  internae  agentia,  actionem  in¬ 
testinorum  spasmodicam,  et  etiam  musculor¬ 
um  abdominis  relaxare,  et  dolores  levare  ten¬ 


dant. 


:  >':•  .  'v 


Emeticum  interdum  propinare,  quum  ven¬ 


triculus  saburra  gravetur,  ante  purgantium 
usum  debemus sed  raro  repetendum  est, 

A  * 


„11  fi  basisalm  iw  ••  j 

*  Medical  Transactions,  2d  vol. 

f  Aud.  Praelect,  Prof.  Gregor. 

quoniam  debilitatem  efficiat;  mitissima  solum¬ 
modo  utenda  sunt,  et  nil  melius  fortassfe  re¬ 
spondebit,  quam  infusum  anthemidis  nobilis. 

V-.1  •  t  c  v  'S  !:  \  }  •  /y  -v  : 

Emetica  multum  ab  Huxhamo,  Du  Bois, 
&c.  laudantur,  plurimoque  cum  commodo  ad¬ 
ministrata  fuisse  dicuntur,  dum  alii  scriptores 
perniciosa  esse  credunt,  rard  tamen  emeticum 
dare  necessarium  est,  quoniam  morbus  ipse 
nimiam  ad  vomitum  proclivitatem  inducit 

Postquam  alvus  satis  dejecta  fuerit,  laxa 
teneri  debet,  et  in  hanc  finem,  hepar  sulphuris 
a  Dre.  Fotiiergellto* *  commendatur,  ad  vene¬ 
num  decom ponendum  ;  sed  quoniam  hoc  re- 
medium  in  multis  nauseam  excitet,  sulphur 
sublimatum  utendum  est 


Si  dolores  minore  gradu  revertantur,  extrac¬ 
tum  hyosciami  vice  opii  adhibeatur. 

A  Doct  Perci  vallo  j~  stilphas  aluminae 
multum  laudatur,  uti  primd  a  Doct  Gras- 
mus  in  hoc  morbo  propositus:  In  dosibus 

.  <  '•  '■  *;  :  T  {F+  z*  I  •,  «n*  i»  -  v  .«?•  •  \  -  ’  •  > 

_ _ _ J -  ■  -  -  ■  -  — - :  ■  --  , 

r-t  *1  '  .  "x,  k  i  — --  '/ 

*  Fothergill  on  the  EfFects  of  the  Poison  of  LeacL 

f  Percivars  Essays,  vol.  i.  pag.  402. 

granorum  10  ad  exhiberi  solet,  cum  aequali 
sacchari  quantitate;  si  nimis  acris  existime¬ 
tur,  cum  spermate  cete  vel  gummi  mimosa 
nilotica  conjungi  debet. 

Grana  sulphatis  15  omni  4ta  5ta  vel  6t&  ho¬ 
ra  administrata,  plerumque  alvum  leniter  sol¬ 
vunt,  et  quum  symptomata  haud  violenta 
sunt,  dosis  2da  vel  3tia  vulgo  dolorem  mitigat, 
vel  omnino  removet ;  hoc  remedium  satis  diu 
administratum  flatum  levare,  spasmum  laxare, 
et  organa  digestionis  reficere  videtur. 

Doctores  Jacobus*  et  Joannes  Clark  f 
hunc  morbum  Sub  muria t.  liydr.  curatum  esse 
asserunt,  superveniente  ptyalismo;  et  a  priore 
nec  non  dicitur,  morbum  etiam  hydrargyri  ab 
applicatione  externa  submoveri,  sed  a  saliva¬ 
tione  molesta  quae  facillimi  inducitur,  in  men¬ 
tem  ejus  venisse,  calomelas  larga  manu  admi¬ 
nistrare,  spe  glandulas  salivales  illo  non  fore 
affectas,  alvum  cit6  movendo:  vulgo  gr.  15 


#  Clark  on  the  Yellow  Fever  of  Dominica, 
f  Claris  Observations  on  the  Diseases  of  long 
Voyages  to  Hot  Climates. 


n 

pro  dosi  praecipere  solebat,  sed  9i  cum  mor¬ 
bus  diu  perseverant,  et  interdum  3fs  spatio 
quatuor  yel  quinque  hprarum. 


T  y 


Venaesectio  raro  necessaria  est  ;  tamen  #Dr. 

.  .  '  •  I’  , 

Jacobus  Clark  de  Dominica  propter  fatalem 
unius  casus  eventum,  a  gangraena  intestinq- 
rum,  ea  uti  inductus  fuit  in  aegris  quibus- 
dam,  initio  morbi,  sed  perpaucis  solummodb  ; 
Huxhamus  f  de  venaesectione  agens,  dicit, 
“  Quibus  enim  sanguis  larga  manu  detractus 
“  fuit,  omnes  fere  paralytico  affectu  correpti, 
u  vim  prorsus  motumque  manuum  perdide- 

- 1  ■  i  -  jy  .  -  j 


u 


runt,  nec  usum  eorum,  nisi  post  longum 


“  tempus  recuperaverunt  tandem,” 
1 

.  ):>  -  ■  -  -  -  •  ' 


r 


rs!'<r  IJ8 

Quum  dolor  ventris  violenter  saeviat,  vesi- 

catoria  applicentur ;  haec  saepe  subitam  leva- 

..  '  .  ■  •  ■  ■  '  -  ~ 

tionem  afferunt,  et  quam  primum  munere  per- 

funguntur,  frequenter  observatum  est,  purgan- 
0  1  1  0 

tia  priusquam  inefficacia  effectus  edere,  vQ- 

mitumque  violentem  compesci. 

1  1 


*  Clark  on  the  Yellow  Fever  of  Dominica. 

)  .  '  ✓ 

f  Huxham  de  Morbo  Colico  Damnoniorum,  pag.  25. 

Balneum  calidum  et  fomenta  in  eandem 
finem  adhibeantur;  sed  effectus  eorum  cito 
evanescunt  :  frigidarium  multum  levaminis 
attulisse  expertum  est,  quando  balneum  cali¬ 
dum  nihil  profecerat,  et  Citesius  nos  certiores 
facit,  hanc  suam  praxin  fuisse,  etiam  in  media 
hyeme.  Satis  nunc  compertum  habemus, 
aquae  frigidae  extremis  inferioribus  applica¬ 
tionem  alvum  solvisse,  quum  alia  remedia  pa- 

-  ■  |  fij  1  J  '  '  '  V 

rum  valuerant. 

r  t? |  siirQffPP  mirta  ^udinU  ■ 

$  :r  i "{  i  f:  *  4  '  ?,  •  .  i  i  .  v  t  ...  '•  ;  ;  ;  !  1  '  'l  ' 4  / 


Ad  Indicationem  Tertiam  perfungendam, 

\  4  ■  |  ■ 

ventriculi  debilitas  amaris,  et  chalybeatis  re¬ 
movenda  est,  saepe  aquae  Bathonienses  mul¬ 
tum  profuerunt,  et  ad  alvum  laxam  tenen¬ 


dam,  et  sudorem  promovendum. 

*rf  n  *fo  f  o  r 


‘iB^S  V 


.isu- 


Diaeta  tenuis  esse  debet,  nutriens,  et  con- 


coctu  facilis :  multum  commodi  obtineri  po- 
test,  ab  usu  diaetae  lacteae,  simul  cum  aquis 
Bathomensibus;  vires  aegrorum  rractae  renci- 


« r  ?ir 


endae  sunt,  vini  aliorumque  cardiacorum  ope^ 


Applicata  causa  remota  morbus  facili  re¬ 
ducitur;  et  observatum  est,  vix  penes  medi¬ 
cum  esse  opifices  plumbarios  curare,  dum  ves- 

timenta  quibus  laborare  solebant,  gerere  per¬ 
stant. 

Simul  ac  accesserit  paralysis  morbus  haud 
removeri  potest,  ni  magna  cum  difficultate  et 
post  longum  tempus. 

Satis  docuit  experientia  unumquodque  ven- 
triculi  et  intestinorum  vires  reficiens,  non 
solum  recidivam  praecavere,  sed  etiam  ad  pa¬ 
ralysin  removendam  tendere.  Itaque  et  in» 
ternus  et  externus  aquae  Bathoniensis  usus, 
diu  in  paralyseos  curatione  maximam  famam 
assequutus  est;  et  aliae  aquae  minerales  non 
huic  secundae  inveniuntur:  Ubi  ad  Batho^ 
niam  non  convenit  iter,  multum  boni  a  bal¬ 
neo  calido  obtineri  potest,  sed  ad  hos  effec¬ 
tus  producendos  et  iter  ad  Bathoniam  et  mu¬ 
tatus  vivendi  modus  haud  parum  conferunt. 
Heberdenius  *  ait,  “  Quin  alium  usum  ca- 
u  pient  aegroti,  ex  itinere  ad  Bathoniam,  cum 
11  non  tantum  modo  locum,  sed  potionem 
“  quoque  mutent,  et  cibus  aliis  vasis  coqua- 
“  tur,  et  condimenta  alia  aponantur,  itaque 


#  Heberden.  Comment. 

“  sperandum  est,  omnes  plumbi  aditus  fore 
“  interclusos,  contra  quos  utpote  ignotos,  ae- 
“  gri  non  poterant  defendi,  dum  domi  ma- 
“  nerent.” 


Ad  paralysin  removendam  guaiacum,  anti- 
monii  praeparata,  et  terebinthinata,  ab  Hux- 
hamo#  multum  commendantur,  sed  Sub  mu 
riat.  hyd.  caeteris  omnibus  praeferebat.  De 


Ha  en  f  electricitatem  collaudat,  Dr  Fotheii- 
gellius  £  tincturam  guaiaci  volatilem;  Dr 
Witheringius  §  oxygenium  paralysin  remo¬ 
vere  expertus  est.  Varia  alia  stimulantia  in 
hanc  finem  auctoribus  commendata  sunt. 


/ 


Frictio  multum  prodest,  una  cum  equita¬ 
tione:  Pembertonius||  dicit,  sese  ab  usu 
splenii,  cubito  inferiori  applicati,  saepe  mui- 

*  Huxham.  de  Morbo  Colico,  pag.  35. 

f  De  Haen,  Rat.  Medendi,  Tom.  I.  cap.  xxiv.  et 
Tom.  III.  cap.  viii. 

f  Medical  Inquiries,  Vol.  V. 

§  Annals  of  Medicine  for  1796. 

!l  Pemberton  on,  the  Abdomina!  Viscera. 

F 

tum  commodi  expertum  esse,  et  a  tali  appli¬ 
catione  musculi  extensores  multo  citius  vim 
recuperant. 


PROPHYLAXIS. 

Ad  hunc  morbum  praecavendum,  praecipui 
diaetae  et  regimini  confidendum  est;  diaeta 
ex  oleosis  et  carne  pinguedinosa  confecta, 
multum  ad  hanc  finem  confert,  et  etiam  in¬ 
terdum  morbum  removet,  aliis  frustra  admi¬ 
nistratis;  hunc  effectum  producere  videtur 
intestina  ab  acri  veneno  defendendo,  et  al¬ 
vum  laxam  tenendo.  Hujus  diaetae  utilitas  a 
De  Haen#  observata  fuit,  qui  dicit,  u  Est- 
“  que  olei,  butyri,  pinguisque  juris,  cum 
<c  multo  pane  usus,  optima  prophylaxis,  opi- 
i(  ficibus  illis,  qui  metallis  praeparandis,  mis- 
“  cendis,  adplicandis,  victum  quaeritent.” 

Operarii  plumbarii  ante  pastum  ad  ope¬ 
ram  egrediantur  nunquam ;  alvum  teneant  re- 


#  De  Haen,  Rat.  Medendi,  Tom.  I.  cap.  ix. 

gularem  ;  et  laxantia  quam  primum  plumbi 
effectus  sese  manifestarmt,  assumant,  cibum 
nunquam  in  opificio  capiant,  et  antequam 
edere  inceperint,  laventur  manus. 

Liquores  spirituosi  secundum  Wilsoni- 
um*  multum  mali  afferunt,  ventriculum,  in¬ 
testinaque  debilitando,  ideoque  evitandi  sunt. 
Balneo  calido  utendum  est,  posteaque  medicis 
quibusdam  placuit,  corpus  oleo  inungi,  ut 
plumbi  absorptio  prohibeatur  f. 

Opifices  ad  laborem  vestimenta  induant, 
et  exuant,  opificium  inituri  exiturique. 

Saliva  in  opificio  nunquam  deglutienda  est. 
Liber  aeris  per  opificium  transitus  servandus 
est,  et  a  Doct.  Fothergellio  £  propositum, 
opifices  facie  lan&  duplice  obvoluta,  bene  so¬ 
lutione  alkalina  madefacta,  respirare. 

f  Fothergill  on  the  Poison  of  Lead. 

%  Ibidem. 

Quoniam  hic  morbus  ad  recidivam  adeo 
proclivis  est,  causa  remota  maxima  cum  cau¬ 
tela  evitetur  oportet. 


FINIS. 


EDINBURGI : 

CUM  PRIVILEGIO, 

Apud  A  li  x.  Smei  lie- 


